My Stolen First Love

My Stolen First Love (juga dikenali sebagai My Stolen First Kiss) merupakan sebuah drama televisyen web Malaysia 2024 terbitan Tanah Beris Film Production Sdn. Bhd yang diarahkan oleh Shuhaimi Lua. Ia dibintangi oleh Aniq Durar dan Sofia Dendroff. Drama ini memulakan tayangan perdana di Tonton pada 19 Ogos hingga 16 September 2024.

Siri ini juga bersiaran ulangan di saluran TV3 di bawah Slot Lestary pada 10 Januari hingga 21 Februari 2026 bagi menggantikan siri drama Ai Crush You dan menggantikan siri drama Bila Cinta Menjadi Dosa.

Sinopsis
Mengisahkan tentang Mel (Sofia Dendroff) seorang gadis periang yang berumur dalam lingkungan 20-an. Mel yang dilarang untuk bercinta semasa di sekolah, kini tidak sabar untuk memulakan kehidupan sebagai pelajar kolej demi memenuhi impian romantiknya.

Namun, kehidupan yang diidamkan Mel berubah apabila dia lemas dan diselamatkan oleh Mikael (Aniq Durar), seorang eksekutif di bahagian pengurusan pembinaan berusia lewat 20-an yang serius dalam mencari cinta sejati, melalui bantuan CPR.

Mel yang menyimpan checklist untuk kehidupan romantiknya – first meet, first date, first meet the future in-law, bertunang, berkahwin, first kiss dan segalanya, menjadi tidak keruan apabila mengetahui dirinya telah ‘dicium’ oleh Mikael dalam keadaan dia tidak sedarkan diri.

Mel yang belum pernah bercinta menjadi sedih dan kecewa dan sukar menerima kenyataan dek kerana menganggap bantuan CPR itu adalah ciuman pertamanya yang telah ‘dicuri’ oleh Mikael. Kehidupan Mikael menjadi huru-hara apabila Mel menceritakan insiden tersebut kepada abangnya Aizat yang ‘overprotective’ dan telah memaksa Mikael untuk bertanggung jawab.

Konflik timbul apabila Mikael yang sudah mempunyai kekasih, cuba untuk menuruti permintaan tersebut. Dalam usaha menjaga maruah dan memenuhi tuntutan keluarga Mel, Mikael yang sudah dua kali putus cinta dan kini sedang cuba memikat hati wanita idamannya iaitu Damia (Shaza Bae), terpaksa bercinta dengan Mel.

Keadaan menjadi semakin rumit apabila pelbagai rahsia terbongkar, termasuklah identiti sebenar Mikael. Kekecohan berlaku apabila Mel dan kawan-kawannya mendapat tahu bahawa Mikael sudah berkahwin dan isterinya sedang mengandung. Insiden ini memburukkan lagi hubungan Mikael dan Mel.

Pelakon

Pelakon utama
 Aniq Durar sebagai Mikael
 Sofia Dendroff sebagai Mel

Pelakon pembantu utama
 Catriona Ross sebagai Mama Kathy
 Zarul Umbrella sebagai Papa Zarul
 Imran Aqil sebagai Reza
 Wanie Ooi sebagai Sue
 Wanns Ahmad sebagai Anas
 Alif Hadi sebagai Aizat
 Shaza Bae sebagai Damia

Pelakon pembantu
 Nadia Brian sebagai Raihana
 Shakira Stephen sebagai Hani
 Badrishah sebagai Ghaz
 Afeeq Spero sebagai Luq 
 Syahmimii Kaman sebagai Harris
 Delimawati sebagai Nek Timah
 Zuhair Azerin sebagai Hadi

Runut bunyi
 "Momento" - Aqmal Ramdan & Ika Mustafa
 "Cukup" - Fieya Julia
 "Kirimanmu" - Yazid Izaham

Pautan luar